حدوته

حـــــــدوتـــة

   كلمات 
لو كنتي ست الحسن و الجمال

يكون أمير أحلام غرامك أنا

ليكي أول الحدوتة فى الدلال

و انا آخر الحدوتة ليا الهنا

دقيت عليكي الباب كتير

رد الصدى و قال يا أمير

ما بينكم البحر الكبير

دقيت على الباب بالإيدين

رد الصدى و قال لي يا زين

بينك و بينها بلدين

أنا قلت لو بيني و بينها السما

مغرم بيها و هيا كمان مغرمة

و انا آخر الحدوتة ليا الهنا

آه من طريقك الطويل

و لا ليا غير قلبي دليل

عطشان يا مية سلسبيل

حالي يا ست الحسن حال

إرخي شعورك الطوال

خديني من حر الجبال

و ان ما لقيت عندك لقلبي دواه

لأعشق عيون الشمس و اهوى الهوا

صبرت لما الود بان

عملت انا تختروان

و حملت قلبي شمعدان

دوبت لك بحر الهوى

في كلمة هنقولها سوا

و نقول دا عنقود و استوى

و الناس تشوفنا تقول يا ست البنات

حدوتة آخرتها التبات و النبات

و انا آخر الحدوتة ليا الهنا


 شوف كمان 

تصنيف:اغانى باللغه المصريه
تصنيف:كلمات اغانى